กฎกระทรวง (พ.ศ. 2528) ออกตามความในพระราชบัญญัติจัดสรรเงินภาษีสรรพสามิต พ.ศ. 2527
กฎกระทรวง
กฎกระทรวง
(พ.ศ.
๒๕๒๘)
ออกตามความในพระราชบัญญัติจัดสรรเงินภาษีสรรพสามิต
พ.ศ.
๒๕๒๗[๑]
 

อาศัยอำนาจตามความในมาตรา ๖ และมาตรา ๘
แห่งพระราชบัญญัติจัดสรรเงินภาษีสรรพสามิต พ.ศ. ๒๕๒๗ รัฐมนตรีว่าการกระทรวงมหาดไทย
ออกกฎกระทรวงไว้ ดังต่อไปนี้

ข้อ ๑ ให้กระทรวงมหาดไทยจัดสรรเงินที่ได้รับจากการจัดเก็บภาษีสรรพสามิตที่เก็บเพิ่มขึ้นตามพระราชบัญญัติจัดสรรเงินภาษีสรรพสามิต
พ.ศ. ๒๕๒๗ ให้แก่กรุงเทพมหานครและราชการส่วนท้องถิ่นทุกแห่ง
โดยจัดสรรให้ตามอัตราส่วนแห่งยอดจำนวนราษฎรตามหลักฐานการทะเบียนราษฎรในวันสิ้นปีงบประมาณก่อนปีงบประมาณที่ล่วงมาแล้ว
จำนวนราษฎรตามวรรคหนึ่ง
ให้ถือตามรายงานของผู้ว่าราชการกรุงเทพมหานครและผู้ว่าราชการจังหวัด
ในการจัดสรรเงินตามวรรคหนึ่ง
หากมีเงินเหลือเท่าใดให้นำไปสมทบกับเงินที่จะจัดสรรในงวดถัดไป

ข้อ ๒ การจัดสรรให้จัดสรรปีละสามงวด ดังนี้
งวดที่หนึ่ง ภายในเดือนตุลาคม
งวดที่สอง ภายในเดือนกุมภาพันธ์
งวดที่สาม ภายในเดือนมิถุนายน
หากงวดใดมีความจำเป็นที่ไม่อาจจัดสรรได้ตามกำหนด
ก็อาจเปลี่ยนแปลงได้โดยได้รับความเห็นชอบจากรัฐมนตรีว่าการกระทรวงมหาดไทย


ให้ไว้
ณ วันที่ ๒๐ กุมภาพันธ์ พ.ศ. ๒๕๒๘
พลเอก
สิทธิ จิรโรจน์
รัฐมนตรีว่าการกระทรวงมหาดไทย

หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๖
แห่งพระราชบัญญัติจัดสรรเงินภาษีสรรพสามิต พ.ศ. ๒๕๒๗
บัญญัติให้กระทรวงมหาดไทยจัดสรรเงินที่ได้รับจากการจัดเก็บภาษีสรรพสามิตที่เก็บเพิ่มขึ้นตามพระราชบัญญัติดังกล่าว
ให้แก่กรุงเทพมหานครและราชการส่วนท้องถิ่นทุกแห่งตามหลักเกณฑ์และวิธีการที่กำหนดในกฎกระทรวงนี้ จึงจำเป็นต้องออกกฎกระทรวงนี้






































นันทพล/ผู้จัดทำ
๒๙
ตุลาคม ๒๕๕๒



[๑]
ราชกิจจานุเบกษา เล่ม ๑๐๒/ตอนที่ ๓๐/ฉบับพิเศษ หน้า ๑/๘ มีนาคม ๒๕๒๘